Diari Oficial de la Generalitat Valenciana


Sumari del DOGV 7384, del 20-10-2014 (2014/9379)

RESOLUCIÓ de 25 de setembre de 2014, de la Conselleria d'Educació, Cultura i Esport, per la qual s'atribuïx la denominació específica de Matemàtic Vicent Caselles Costa a l'Institut d'Educació Secundària de Gata de Gorgos.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9379


Data del document
:   25-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 de setembre de 2014, de la Conselleria d'Educació, Cultura i Esport, per la qual s'atribuïx la denominació específica de Matemàtic Vicent Caselles Costa a l'Institut d'Educació Secundària de Gata de Gorgos. [2014/9379]  
El Consell Escolar de l'Institut d'Educació Secundària de Gata de Gorgos va aprovar sol·licitar per al mencionat centre la denominació específica de Vicent Caselles.  
El Consell Escolar Municipal, en la sessió de 12 de maig de 2014, va aprovar la sol·licitud del canvi de nom per a l'esmentat institut amb la denominació especifica de Matemàtic Vicent Caselles Costa. La proposta disposa de l'informe favorable de la Inspecció educativa d'Alacant.  
Així mateix, el Ple de l'Ajuntament, en la sessió ordinària celebrada el dia 24 de setembre de 2013, va aprovar per unanimitat sol·licitar la denominació específica de Matemàtic Vicent Caselles Costa per a l'Institut d'Educació Secundària de Gata de Gorgos  
Vicent Caselles Costa (1960-2013), natural de Gata de Gorgos (Alacant), matemàtic i catedràtic del Departament de Tecnologies de la Informació i les Comunicacions de la Universitat Pompeu Fabra de Barcelona, científic reconegut internacionalment per les nombroses conferències impartides i per la seua activitat matemàtica avançada, que és usada en el tractament d'imatges mèdiques, es va dedicar a estudiar els problemes reals i, a partir d'ells, a construir i desenrotllar els instruments matemàtics necessaris per a resoldre'ls.  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària aprovat pel Decret 234/1997, de 2 de setembre (DOGV 3073, 08.09.1997), establix que, una vegada creat el centre, el consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no n'hi ha, del ple de l'ajuntament a què pertany.  
  
L'article 3.3 del mencionat reglament establix que no podran haver-hi en el mateix municipi centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre amb la dita denominació en eixa localitat.  
Vista la proposta del director general de Centres i Personal Docent, de conformitat amb la proposta, en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
U  
Concedir la denominació específica de Matemàtic Vicent Caselles Costa a l'Institut d'Educació Secundària de Gata de Gorgos, codi 99432683.  
  
Dos  
Inscriure esta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà de la publicació en el Diari Oficial de la Comunitat Valenciana.  
  
Quatre   
Contra la present resolució, que posa fi a la via administrativa, es podrà presentar, potestativament, un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació de la Conselleria d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant de del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
Tot això de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 25 de setembre de 2014.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.